ལྔ།དམ་བསྒྲགས་རྣམ་པ་རྒྱུན་འཁྱོངས་བྱས་ཏེ་རུལ་སུངས་མཆེད་འགྲོ་བའི་གནས་ཚུལ་གཏན་འགོག་མཐའ་གཅིག་ཏུ་བྱེད་དགོས།སྒྲིག་ཁྲིམས་ཞིབ་བཤེར་གྱི་གཙོ་གནད་མངོན་པ་བྱས་ཏེ་འགོ་ཁྲིད་ལས་ཁུངས་དང་ལས་གནས་གལ་ཆེན་ཐོག་གི་འགོ་ཁྲིད་ལས་བྱེད་པའི་ནང་ལས་གྲྭ་འཛུགས་སྐྲུན་དང་ས་ཆ་ནང་བཤུག་ལ་ཐེ་ཇུས་བྱེད་པ་དང་།གཞུང་ཁོངས་རྒྱུ་ནོར་ཧམ་ཟ་བྱེད་པ།དཔོན་གནས་ཉོ་ཚོང་བྱེད་པ།དབང་ཆར་བརྟེན་ནས་སྒེར་ཕན་སྒྲུབ་པ།ཁོག་རུལ་ངན་འགྱུར།འགན་འཛོལ་ཤོར་བ་སོགས་ཀྱི་གྱོད་གཞིར་ཞིབ་བཤེར་ཐག་གཅོད་ནན་པོ་བྱེད་དགོས།ཆབ་སྲིད་ཀྱི་སྒྲིག་ཁྲིམས་དང་རྩ་འཛུགས་ཀྱི་སྒྲིག་ཁྲིམས་ལས་འགལ་བའི་བྱེད་སྤྱོད་ཞིབ་བཤེར་ཐག་གཅོད་བྱ་ཡུལ་གཙོ་གནད་དུ་བཟུང་དགོས་པ་དང་བཙོག་དངོས་གཞན་སྒྱུར་དང་།དཔང་རྟགས་མེད་པ་བཟོ་བ།རྒོལ་སྲུང་མནའ་མཐུན།རྩ་འཛུགས་ཀྱི་ཞིབ་བཤེར་ལ་རྒོལ་མཁན་བཅས་ཀྱི་བྱེད་སྤྱོད་ངེས་པར་དུ་སྒྲིག་སྲོལ་བཞིན་ཆད་པ་གཅོད་རྒྱུའི་ནང་དོན་གྱི་གཙོ་གནད་དུ་འཇོག་དགོས།མང་ཚོགས་ཀྱི་འཁྲིས་སུ་ཐོན་པའི་ཚུལ་མིན་གྱི་སྤྱོད་ཚུལ་དང་རུལ་སུངས་ཀྱི་གནད་དོན་ལ་ཞིབ་བཤེར་ཐག་གཅོད་བྱ་རྒྱུར་ཤུགས་སྣོན་རྒྱག་དགོས།